钦定古今图书集成/历象汇编/庶征典/第008卷 > 《历学会通》 > 《太白篇第十九》
## 钦定古今图书集成/历象汇编/庶征典/第008卷 > 《历学会通》 > 《太白篇第十九》

太白，兵候占之素秋，宰主生成，故为之将，观象察法，
因以为名。青而昧者，阳气复退；黑而角者，雷乃先收；
色赤则国有旱暵；色白则其令萧飕。初出小而后大
者，兵强而起；初出大而后小者，兵弱之愁；失舍则为
破军而亡国。天则为革命而民流；行缩，后族之患；
行盈将相之谋。行疾则速战，行迟则可留。出西方为
刑，右之背之而得吉；出东方，为德，左之迎之而获休。
日晕则天下大赦，为有兵而有喜。昼见，则兵丧并起，
为强后而强侯。炎然而上，兵起满野；炎然而下，兵起
盈沟。光明见影者，岁丰战胜；体小而昧者，国败军忧。